**SERIAL KILLER**

Karakterark

Nicole ved, at hun ser godt ud, som hun kommer ind i lokalet med helt frisk make-up og skjorten knappet lige en knap for meget op. Hun smiler sødt til flokken af politifolk, der tydeligvis følger hende med øjnene, hvilket hun nyder. Finder en plads allerforrest og placere benene overkors lige præcist sådan som hun ved, hun ser bedst ud. ”Mission Complite” hun har alles opmærksomhed.   
Nicole er lykkelig for at blive optaget i politiet. Her kan hun virkelig skabe et liv for sig selv! Hun ser sig om. ”Kigger de på mig – har de set mig?” tænker hun alt imens hun overvejer, hvad hendes far ville sige, hvis han kunne se hende nu!

**Navn:** Nicole Villers

**Alder:** 26

**Nøgleord:** Flirtende, opmærksomhedssøgende, bitchy, sej, desperat efter sin fars opmærksomhed, kristen baggrund.

**Status + bolig:** Du ser en række mænd ind imellem og går på dates, men ingen fast kæreste.

**Familie:** Din familie bor i byen og du ser dem engang imellem. De er meget religiøse og du har aldrig kunnet gøre ting godt nok i din families øjne.

**Baggrund:** Den dag i dag hører du stadig din fars stemme ”Nicole, gud ser alt hvad du gør”. Du er blevet opdraget i en streng kristen familie og din far har altid fortalt dig, at det er syndigt at have en kæreste, være ude om aftenen, være sammen med venner. Ja næsten alt, hvad der er sjovt. Du brugte mange år af din barndom at gøre ham tilfreds, men altid uden held – du husker især en episode, hvor du havde vundet en medalje i svømning og var virkelig stolt, hvilket du troede dine forældre også ville være det – hvorefter din far straks fortalte dig, at det var syndigt at prale. Da du blev omkring 16 år, var du ved at få nok af hele tiden at blive fortalt, at du ikke var god nok og bestemte dig for, at i stedet for at prøve at imponere dem, ville du gøre det modsatte. Det hele startede da du mødte Lee Russel, som var lidt ældre end dig og du blev vanvittigt forelsket. I var kærester i 1 år. I den tid var du lykkelig på trods af din fars konstante bearbejdelser. Da Lee slog op med dig, var du knust. Han havde fundet en anden og du troede dit liv var forbi. Din far sagde, at det var guds straf og at du nu skulle vende dig væk fra synd. Dette var dog dråben, du var træt din far og træt af gud. Siden da har du haft en række løse forhold og bruger meget tid på at gøre dig interessant overfor mænd. Du ser hver opmærksomhed fra det modsatte køn som en sejr.

**Forhold:**

**Alex Delton**: Hun er på ingen måde en pige, hun bruger jo hverken make-up eller gør noget ud af sig selv! Og alligevel får hun masser af opmærksomhed fra drengene, og hun er jo ikke engang lækker. Det er bare ikke fair!

**Daniel Saxsteen**: Meget sød fyr, kunne da godt være noget på et senere tidspunkt, du vil nok ikke gide ham mere end en enkelt aften, men han har jo tros alt uniform, og vil gerne være galant og alt muligt, så du kan sagtens udnytte ham indtil da.

**David Crawford**: Du mødte ham en aften i byen, du var godt fuld og I faldt i snak. Han bød dig på drinks og du husker ikke mere, før næste morgen, hvor du vågner nøgen op i hans hus. Du vil ikke rigtigt kendes ved det, men ved godt, at det nok ikke var Ludo i spillede om natten. Men han har ikke rigtigt status, så der er ingen grund til at proklamere at det skete.